**UNIUNEA NAȚIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 183**

***21/22 martie 2025***

*În baza dispozițiilor art. 63 alin. (1) lit. e) și 65 lit. a, c) și s) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,* *precum și ale art. 138 din Legea 72/2016 privind pensiile și alte drepturi de asigurări sociale ale avocaților,*

*Văzând Hotărârea Congresului avocaților nr. 4/14-15 iunie 2024 prin care Consiliul Uniunii Naționale a Barourilor din România (U.N.B.R.) a fost mandatat să adopte, între Congrese, modificări și completări ale Statutului Casei de Asigurări a Avocaților (C.A.A.),*

*Având în vedere necesitatea corelării legislației sistemului de pensii al avocaților cu modificările legislative din sistemul public de pensii și cu modificarea eșalonării vârstei de pensionare pentru femei, precum și apariția altor sisteme de pensii obligatorii,*

*Din considerentul de a promova respectarea obligațiilor contributive drept o condiție esențială pentru exercitarea unor funcții de reprezentare în cadrul profesiei,*

*Ținând cont de propunerea C.A.A. și de dezbaterile din Consiliul U.N.B.R.,*

*Consiliul UNBR, în ședința din 21/22 martie 2025*

**H O T Ă R Ă Ș T E :**

**Art. 1.** – Statutul C.A.A. adoptat prin Hotărârea Consiliului UNBR nr. 139/27.07.2016, cu modificările și completările ulterioare, se modifică și se completează după cum urmează:

1. Alin. (1) și (2) ale art. 31 din Statutul C.A.A.[[1]](#footnote-1) se abrogă.

2. Art. 70 alin. (4) se completează cu lit. e), cu următorul conținut:

*e) nu s-au prezentat, din motive nejustificate, la ultimul control la care au fost convocați cu privire la creanțele contributive individuale.*

3. Art. 76 alin. (3) se completează cu lit. e), cu următorul conținut:

*e) nu s-au prezentat, din motive nejustificate, la ultimul control la care au fost convocați cu privire la creanțele contributive individuale.*

**Art. 2.** – Art. 44 din Regulamentul privind pensiile[[2]](#footnote-2) în sistemul Casei de Asigurări a Avocaților adoptat prin Hotărârea Consiliului UNBR nr. 209/18.02.2017 se abrogă.

**Art. 3.** – (1) Prezenta hotărâre se comunică Barourilor, membrilor Consiliului U.N.B.R. și C.A.A., care o va comunica către filiale şi se publică pe website-ul [www.unbr.ro](http://www.unbr.ro) și [www.caav.ro](http://www.caav.ro).

(2) Barourile vor asigura publicitatea hotărârii pe raza teritorială de competență.

**C O N S I L I U L U. N. B. R.**

1. *Art. 31. - Pensii. Stabilire. Procedură. Cererea şi actele anexe. Legea nr. 72/2016 - art. 70 alin. (3).*

 *(1) Deschiderea drepturilor de pensie se realizează din ultimul sistem în care asiguratul a activat.*

 *(2) Persoanele care au avut calitatea de avocat, dar care au desfășurat ultima activitate în alt domeniu, vor putea solicita pensie din sistemul de asigurări sociale ale avocaților doar pe baza prezentării deciziei de pensionare din sistemul de pensii obligatoriu aferent ultimei activități.* [↑](#footnote-ref-1)
2. *Art. 44. (1) Pentru avocații asigurați atât în sistemul de pensii al avocaților cât și în sistemul de pensii public, care au ultima calitate de asigurat în sistemul public de pensii și care îndeplinesc la data cererii condițiile de pensionare privind vârsta standard de pensionare în sistemul de pensii al avocaților dar nu îndeplinesc condițiile de pensionare privind vârsta standard de pensionare în sistemul public de pensii, se poate stabili dreptul de pensie în sistemul de pensii la avocaților fără a fi necesară deschiderea prealabilă a dreptului la pensie din sistemul public.*

*(2) Avocații asigurați atât în sistemul de pensii al avocaților cât și în sistemul de pensii public, care au ultima calitate de asigurat în sistemul public de pensii și care îndeplinesc condițiile de pensionare privind vârsta standard de pensionare atât în sistemul de pensii al avocaților cât și în sistemul de pensii public, pentru deschiderea dreptului la pensie se vor adresa în primul rând sistemului public de pensii, în care au avut ultima dată calitatea de asigurat.* [↑](#footnote-ref-2)